Na temelju članka 20. Zakona o radu („Službene novine FBiH“ 26/16 i 89/18), članaka 45. i 46. Statuta Sveučilišne kliničke bolnice Mostar, članka 5. Pravilnika o postupku prijema u radni odnos u SKB Mostar evid. br. 3905/2/21, te Odluke ravnatelja evid. Broj: 4735/22, a sukladno Uredbi o postupku prijema u radni odnos u javnom sektoru FBIH ("Službene novine Federacije BiH", br. 13/19 i 9/21), Sveučilišna klinička bolnica Mostar sa sjedištem u Mostaru, Bijeli Brijeg bb, objavljuje sljedeći:

**JAVNI NATJEČAJ ZA PRIJEM U RADNI ODNOS**

**u SKB Mostar**

**Neodređeno vrijeme za radna mjesta:**

1. **Doktor medicine u Centru za urgentu medicinu i hitne prijeme – 3 izvršitelja**
2. **Diplomirani inženjer strojarstva u Službi za tehničke djelatnosti – 1 izvršitelj**
3. **Medicinska sestra/tehničar na Klinikama/Odjelima/Zavodima - 4 izvršitelja (Klinika za očne bolesti – 2; Odjel za anesteziju, reanimaciju i intenzivno liječenje -1; Transfuzijski centar – 1; )**
4. **Administrativni djelatnik na Kliničkom zavodu za radiologiju – 1 izvršitelj**
5. **Administrativni djelatnik na Klinici za urologiju – 1 izvršitelj**
6. **Referent na protokolu u Službi za pravne i opće poslove – 1 izvršitelj**
7. **Radnik na mašinama za uništavanje infektivnih kategorija medicinskog otpada u Službi za tehničke djelatnosti – 1 izvršitelj**
8. **Odgovorni rukovatelj boca pod tlakom u Službi za tehničke djelatnosti - 1 izvršitelj**
9. **Serviser telekomunikacija u Službi za tehničke djelatnosti - 1 izvršitelj**
10. **Električar u Službi za tehničke djelatnosti – 1 izvršitelj**
11. **VKV vozač u Odsjeku prometa Službe za tehničke djelatnosti – 1 izvršitelj**
12. **Servirka u Službi za prehranu bolesnika – 1 izvršitelj**

**Određeno vrijeme u trajanju do 2 godine u ovisnosti radi li se o zamjeni djelatnika na trudničkom, porodiljskom, dugotrajnom bolovanju i neplaćenom odsustvu:**

1. **Doktor medicine na Klinici za neurologiju – 1 izvršitelj**
2. **Doktor medicine na Kliničkom zavodu za patologiju, citologiju i sudsku medicinu – 2 izvršitelja**
3. **Inženjer laboratorijske dijagnostike u Zavodu za laboratorijsku dijagnostiku – 1 izvršitelj**
4. **Fizioterapeut (VŠS) na Klinici za fizikalnu medicinu i rehabilitaciju - 5 izvršitelja**
5. **Fizioterapeut (SSS) na Klinici za fizikalnu medicinu i rehabilitaciju- 1 izvršitelj**
6. **Medicinska sestra/tehničar na Klinikama/Odjelima/Zavodima – 28 izvršitelja (Klinika za dječje bolesti – 3; Klinika za ortopediju – 3; Klinika za onkologiju – 2; Odjel za plućne bolesti i TBC – 3; Centar za urgentu medicinu i hitne prijeme – 3; Odjel za anesteziju, reanimaciju i intenzivno liječenje – 3; Klinika za psihijatriju – 1; Klinika za neurologiju – 2; Transfuzijski centar – 2; Klinika za urologiju – 1; Klinika za unutarnje bolesti s centrom za dijalizu – 5; )**
7. **Medicinska sestra/primalja na Klinici za ginekologiju i porodništvo–2 izvršitelja**
8. **Instrumentar/ka u Operacijskom traktu Klinike za kirurgiju – 3 izvršitelja**
9. **Tajnica predstojnika u Klinici za neurokirurgiju – 1 izvršitelj**
10. **Rukovatelj kotlova u Službi za tehničke djelatnosti – 1 izvršitelj**
11. **Spremačica u Odsjeku za higijensko održavanje prostorija Službe za tehničke djelatnosti – 5 izvršitelja**

Kandidati moraju ispunjavati opće i posebne uvjete za obavljanje poslova za konkretno radno mjesto koji su definirani Zakonom o radu.

Opći uvjeti: - propisani Zakonom o radu FBIH

**Posebni uvjeti:**

**Za radna mjesta pod točkama 1.,13 i 14.**

* VSS, završen Medicinski fakultet
* Položen stručni ispit
* Licenca za samostalan rad
* Radno iskustvo na istim poslovima

Kratak opis poslova radnog mjesta

* obavlja sve poslove liječnika (preglede, prijem u bolnicu, sudjeluje u dijagnostičkim i terapijskim postupcima
* nadzire stanja ležećih bolesnika, brine o nalazima urađenih pretraga
* prati bolesnike pri transportu u druge zdravstvene institucije

**Za radno mjesto pod točkom 2.**

* VSS; završen Fakultet strojarstva i računarstva; magistar strojarstva
* Radno iskustvo na istim ili sličnim poslovima u zdravstvenim ustanovama

Kratak opis poslova radnog mjesta

* daje svoje mišljenje kod medicinske i ostale opreme,
* prikuplja i brine se o tehničkoj dokumentaciji potrebnoj za održavanje istih,
* praktično radi na otkrivanju i otklanjanju kvarova na opremi, daje upute i pomaže u radu neposrednim suradnicima,
* pravi specifikaciju potrebnih rezervnih dijelova, materijala po vrstama i količinama.

**Za radna mjesta pod točkom 4 i 5.**

* SSS
* Radno iskustvo na istim poslovima u zdravstvenim ustanovama

Kratak opis poslova radnog mjesta

* upisuje bolesnike koji se primaju na liječenje i priprema potrebnu dokumentaciju
* vodi sve evidencije o radu klinike, odjela, zavoda, obračunava ambulantne usluge, priprema evidenciju za Sl.za ekonomske poslove.

**Za radno mjesto pod točkom 6.**

* SSS
* Radno iskustvo u zdravstvenim ustanovama na istim poslovima

Kratak opis poslova radnog mjesta

* preuzima poštu pojedinih klinika, odjela i službi
* otprema hitnu poštu, fakture, telegrame i poštu vezanu rokovima
* obavlja i druge poslove po nalogu službe i pomoćnika ravnatelja

**Za radno mjesto pod točkom 7.**

* SSS
* Radno iskustvo u radu sa opasnim tvarima, rad na mašinama autoklav, drobilica, presa

Kratak opis poslova radnog mjesta:

* vrši prikupljanje svih kategorija; medicinskog otpada u SKBM;
* prikuplja otpad sa sabirnih mjesta u klinikama/odjelima/zavodima te ga vozilom prenosi u postrojenje za uništavanje medicinskog otpada
* radi na drobilici (ukoliko je ista instalirana) za koju je prošao obuku
* obavlja druge radne zadatke koji su u skladu s naravi i vrstom poslova po nalogu neposrednog rukovoditelja

**Za radno mjesto pod točkom 8.**

* SSS
* Radno iskustvo na istim poslovima

Kratak opis poslova radnog mjesta

* prijem tekućeg kisika sa provedbom svih sigurnosnih mjera;
* vizualna kontrola spremnika tečnog kisika, bakterija kisika i dušičnog oksidula
* obavlja druge radne zadatke koji su u skladu s naravi i vrstom poslova po nalogu neposrednog rukovoditelja.

**Za radno mjesto pod točkom 9.**

* SSS - tehničkog smjera
* Radno iskustvo na istim poslovima u zdravstvenim ustanovama

Kratak opis poslova radnog mjesta

* obnaša poslove pregleda i konstatacije kvarova na telefonskoj mreži i uređajima.
* vodi i popunjava radnu i tehničku dokumentaciju, prati i unosi u dokumentaciju sve promjene na telekomunikacijskim instalacijama i uređajima.
* samostalno vrši popravku na telekomunikacijskim instalacijama i uređajima. po potrebi obnaša i druge poslove iz oblasti djelokruga svoga rada i stručnosti koje dobiva od poslovođe radionice i voditelja službe.

**Za radno mjesto pod točkom 10.**

* SSS, elektrotehnički smjer
* Radno iskustvo na istim poslovima u zdravstvenim ustanovama

Kratak opis poslova radnog mjesta

* obavlja pregled i otkriva kvarove na elektromehaničkim sklopkama i uređajima,
* obnaša složenije poslove i radne zadatke demontaže, popravke i montaže sklopiva i uređaja i vrši kontrolu njihovog rada prema tehničkim uputama,
* vrši raspored i opterećenje električne mreže,
* po potrebi obavlja i druge poslove i radne zadatke iz djelokruga svoga rada i stručnosti koje dobiva od poslovođe radionice i voditelja službe.

**Za radno mjesto pod točkom 11.**

* VKV vozač
* Radno iskustvo na istim poslovima u zdravstvenim ustanovama

Kratak opis poslova radnog mjesta

* poznavanje zakonskih propisa kako u zemlji tako i u zemljama kroz koje prolaze,
* vozač u međunarodnom prometu upoznat je sa posebnostima prometnog sustava,
* obavlja druge radne zadatke koji su u skladu s naravi i vrstom poslova po nalogu neposrednog rukovoditelja.

**Za radno mjesto pod točkom 12.**

* NK, osnovna škola
* Radno iskustvo na istim poslovima u zdravstvenim ustanovama

Kratak opis poslova radnog mjesta

* transport gotovih obroka iz centralne kuhinje i raspodjela na klinici/odjelu; sklanjanje prljavog posuđa
* pripremanje i serviranje napitaka i jednostavnih jela
* pomaganje medicinskoj sestri pri podjeli obroka
* obavlja druge radne zadatke koji su u skladu s naravi i vrstom poslova po nalogu neposrednog rukovoditelja.

**Za radno mjesto pod točkom 15.**

* VŠS – medicinsko-laboratorijski inženjer
* Položen stručni ispit
* Radno iskustvo na istim poslovima u zdravstvenim ustanovama

Kratak opis poslova radnog mjesta

* radi na izvođenju diferentnih i kompliciranih analiza iz svih područja medicinsko, kemijsko-laboratorijske dijagnostike,
* radi na uzimanju biološkog materijala, transportu i pohrani,
* samostalno izvodi rutinske analize pod nadzorom,
* rukovodi laboratorijskim instrumentima prema radnom programu.

**Za radno mjesto pod točkom 16.**

* VŠS – završen Fakultet zdravstvenih studija, dipl. fizioterapeut,
* Radno iskustvo na istim poslovima u zdravstvenim ustanovama

Kratak opis poslova radnog mjesta

* samostalno izvodi sva kineziometrijska i druga mjerenja sa svrhom utvrđivanja inicijalnog stanja, kontrole, efekta tretmana ili kao dopunu dijagnostici lokomotornog sustava,
* kontrolira izvođenje terapijskih tehnika fizioterapijskih tehničara,
* sudjeluje u istraživačkim projektima u okviru svoje stručnosti,
* samostalno planira i programira kinezitrapijske i druge aplikacije, prati postignute terapijske efekte i sukladno tome mijenja intenzitet i ekstenzivnost izvođenja**,**

**Za radno mjesto pod točkom 17.**

* SSS - fizioterapeut,
* Radno iskustvo na istim poslovima u zdravstvenim ustanovama

Kratak opis poslova radnog mjesta

* termoterapija,
* elektroblokade, primjena interferencijskih struja, ionoforeze, mikrovalne dijametrije,
* samostalno primjenjivanje galvanske struje, galvanizacija,
* krioterapija,
* pod kontrolom višeg fizioterapeuta izvodi sve složenije procedure elektroterapije, elektrostimulacije.

**Za radna mjesta pod točkama 3. i 18.**

* SSS ; završena srednja medicinska škola, opći smjer
* Položen stručni ispit
* Radno iskustvo na poslovima medicinske sestre/tehničara

Kratak opis poslova radnog mjesta

* obavljanje poslova i radnih zadataka iz procesa osnovne i specijalne zdravstvene njege,
* nadzor nad održavanjem higijene (pranje, čišćenje, dezinfekcija bolesničkih prostorija i svih predmeta u prostorijama, održavanje osobne higijene bolesnika i bolesnikove okoline, sudjelovanje pri pregledu, medicinskim pretragama i zahvatima na bolesniku, sudjelovanje kod reanimacije

**Za radno mjesto pod točkom 19.**

* SSS ; završena srednja medicinska škola, smjer primaljstvo
* položen stručni ispit
* radno iskustvo na istim poslovima

Kratak opis poslova radnog mjesta

* primjenjuje postupke i vještine iz područja zdravstvene njege, a vezano uz zdravstvenu njegu žena, trudnica, rodilja, babinjača i novorođenčadi, o tome vodi zdravstvenu dokumentaciju i odgovara za sve provedene postupke
* sudjeluje u provođenju zdravstvene zaštite trudnice kao član tima, obavlja administrativne poslove iz svog djelokruga

**Za radno mjesto pod točkom 20.**

* SSS, srednja medicinska škola, opći smjer
* Položen stručni ispit
* Radno iskustvo na poslovima instrumetar/ke

Kratak opis poslova radnog mjesta

* obavljanje specijalne njege u momentu invazivnih operativnih zahvata
* sudjelovanje pri izvođenju potrebnih medicinsko-tehničkih zahvata (operativni invazivni zahvati)
* priprema i održavanje instrumenata, aparata i potrošnog materijala za operativne zahvate

**Za radno mjesto pod točkom 21.**

* SSS
* Radno iskustvo na istim poslovima u zdravstvenim ustanovama

Kratak opis poslova radnog mjesta

* vodi brigu o ispravnosti cjelokupnog administrativnog poslovanja i korespondencije klinike
* odgovorna je za pravovremeno i uredno otpremanje obrađenih predmeta i spisa, prima i otprema poštu, nadzire arhiviranje spisa
* pomaže glavnoj sestri klinike u vođenju evidencije prisutnih i odsutnih djelatnika
* zajedno sa glavnom sestrom klinike piše nabavku sitnog inventara i potrošnog materijala

**Za radno mjesto pod točkom 22.**

- SSS

- Radno iskustvo na istim poslovima

Kratak opis poslova radnog mjesta

* rukovatelj kotlova mora biti obučena stručna osoba sa potpunim i sigurnim poznavanjem svih zahvata oko kotla, i zahvata oko drugih uređaja vezanih za kotlovnicu.
* koristeći upute pušta i isključuje postrojenje u rad, nadzire rad postrojenja vodeći brigu o nivou vode u sistemu, visini tlaka, kvaliteti sagorijevanja

**Za radno mjesto pod točkom 23.**

- NK, završena osnovna škola

- Radno iskustvo u zdravstvenim ustanovama na istim poslovima

Kratak opis poslova radnog mjesta

* higijensko održavanje (čišćenje i dezinficiranje) svih površina bolesničkih soba
* radnih prostorija, nusprostorija i stubišta, transport gotovih jela i prljavog posuđa kontejnerom i drugim načinom unutar odjela, te raznog pribora i materijala po potrebi

**Potrebna dokumentacija uz prijavu:**

1. Zamolba te kraća biografija sa kontakt podacima (adresa, br. telefona, e-mail)
2. Uvjerenje o državljanstvu, ne starije od šest (6) mjeseci
3. Uvjerenje iz matične knjige rođenih
4. Potvrda o prebivalištu (CIPS), ne starije od šest (6) mjeseci
5. Dokaz o posjedovanju stručne spreme tj.svjedodžba o završnom ispitu ili diploma (potrebna nostrifikacija ukoliko je stečena izvan BIH)
6. Uvjerenje o položenom stručnom ispitu (ukoliko je traženo za navedeno radno mjesto)
7. Licenca (ukoliko je traženo za navedeno radno mjesto)
8. Potvrda o radnom iskustvu sa točnom naznakom obavljanih poslova i duljini radnog staža od poslodavca. Radna knjižica, potvrda PIO/MIO o radnom stažu, te Ugovor o radu ne mogu poslužiti kao relevantan dokaz o radnom iskustvu (ukoliko je traženo za navedeno radno mjesto)
9. Potvrda o prioritetu pri upošljavanju na temelju Zakona o pravima branitelja i članova njihovih obitelji (ukoliko je kandidat posjeduje)

Svu dokumentaciju potrebno je dostaviti u ovjerenim preslikama.

Uvjerenje o fizičkoj i psihičkoj sposobnosti za vršenje poslova navedenog radnog mjesta, izabrani kandidati su dužni dostaviti po konačnosti Odluke o prijemu u radni odnos.

Sveučilišna klinička bolnica Mostar zadržava pravo poništenja natječaja bez obrazloženja.

Sveučilišna klinička bolnica Mostar nije u obvezi vraćanja dokumentacije koja se prilaže uz prijavu.

Prijavu na natječaj potrebno je dostaviti putem pošte – U ZATVORENOJ KOVERTI - na adresu:

**SKB Mostar, Kralja Tvrtka bb, 88000 Mostar**

*(na koverti je potrebno navesti „PRIJAVA NA NATJEČAJ ZA PRIJEM U RADNI ODNOS NA RADNO MJESTO POD REDNIM BROJEM \_\_\_\_ , NE OTVARAJ – OTVARA POVJERENSTVO˝). Ukoliko se kandidat prijavljuje na više radnih mjesta neophodno je na koverti navesti redne brojeve istih.*

U slučaju da nakon provođenja ispitnog dijela Javnog natječaja, neki od kandidata ostvare jednak broj bodova, prednost pri zapošljavanju će imati kandidat koji ima prioritet u zapošljavanju koji se dokazuje potvrdom koja se prilaže u dokumentaciji sukladno Zakonu o dopunskim pravima branitelja i članova njihovih obitelji u HNŽ ("Narodne novine HNŽ" broj:06/18, 4/21).

Javni natječaj je objavljen 22.06.2022. godine.

Prijave se dostavljaju u roku od 8 (osam) dana od dana objavljivanja natječaja u sredstvima javnog informiranja, a nepotpune i neblagovremene prijave neće se uzimati u obzir.

Kandidati koji dostave blagovremene i potpune prijave, a ispunjavaju opće i posebne uvjete biti će pozvani na razgovor.